CELEX: 41997D0039
Language: el
Date: 1997-12-15 00:00:00
Title: Κεκτημένο του Σένγκεν - Απόφαση της εκτελεστικής επιτροπής της 15ης Δεκεμβρίου 1997 σχετικά με τις κατευθυντήριες γραμμές για αποδεικτικά στοιχεία και ενδείξεις στο πλαίσιο των συμφωνιών επανεισδοχής μεταξύ κρατών Σένγκεν [SCH/Com-ex (97) rev. 39]

Avis juridique important

|

41997D0039

Κεκτημένο του Σένγκεν - Απόφαση της εκτελεστικής επιτροπής της 15ης Δεκεμβρίου 1997 σχετικά με τις κατευθυντήριες γραμμές για αποδεικτικά στοιχεία και ενδείξεις στο πλαίσιο των συμφωνιών επανεισδοχής μεταξύ κρατών Σένγκεν [SCH/Com-ex (97) rev. 39]  

Επίσημη Εφημερίδα αριθ. L 239 της 22/09/2000 σ. 0188 - 0190

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 15ης Δεκεμβρίου 1997σχετικά με τις κατευθυντήριες γραμμές για αποδεικτικά στοιχεία και ενδείξεις στο πλαίσιο των συμφωνιών επανεισδοχής μεταξύ κρατών Σένγκεν[SCH/Com-ex (97) rev. 39]Η ΕΚΤΕΛΕΣΤΙΚΗ ΕΠΙΤΡΟΠΗ,Έχοντας υπόψη:το άρθρο 132 της σύμβασης εφαρμογής της συμφωνίας του Σένγκεν,το άρθρο 23 παράγραφος 4 της εν λόγω σύμβασης,ΑΠΟΦΑΣΙΖΕΙ:Εγκρίνεται το συνημμένο έγγραφο SCH/II-Read (97) 3 rev. 7 σχετικά με τις οδηγίες όσον αφορά τα αποδεικτικά στοιχεία και ενδείξεις στα πλαίσια των συμφωνιών επανεισδοχής μεταξύ των κρατών Σένγκεν. Από τη στιγμή λήψης της παρούσας απόφασης συνιστάται η εφαρμογή των οδηγιών αυτών.Βιέννη, 15 Δεκεμβρίου 1997.Ο ΠρόεδροςK. SchlöglΘέμα: Οδηγίες όσον αφορά αποδεικτικά στοιχεία και ενδείξεις στα πλαίσια των συμφωνιών επανεισδοχής μεταξύ των κρατών ΣένγκενSCH/II-Read (97) 3 rev. 7Εκτιμώντας ότι έχουν διαπιστωθεί ορισμένες πρακτικές δυσκολίες κατά την εφαρμογή των συμφωνιών επανεισδοχής, ειδικότερα σε ό,τι αφορά τα αποδεικτικά στοιχεία που επιτρέπουν να καθοριστεί η διαμονή ή η διέλευση των αλλοδαπών που βρίσκονται σε παράνομη κατάσταση στο έδαφος του συμβαλλομένου μέρους που επιλαμβάνεται της αίτησης,τα συμβαλλόμενα μέρη υιοθετούν τις ακόλουθες αρχές, τις οποίες θα μπορούν να επικαλούνται κατά την εφαρμογή μελλοντικών συμφωνιών επανεισδοχής, στα πλαίσια της τήρησης της εθνικής νομοθεσίας:1. Η απόδειξη της διαμονής ή της διέλευσης θα μπορεί να παρέχεται μεταξύ άλλων από τα ακόλουθα έγγραφα:- τη σφραγίδα εισόδου που τίθεται στο ταξιδιωτικό έγγραφο από το συμβαλλόμενο μέρος που επιλαμβάνεται της αίτησης,- τη σφραγίδα εξόδου που τίθεται από όμορο συμβαλλόμενο μέρος, λαμβανομένων υπόψη του δρομολογίου καθώς και της ημερομηνίας διέλευσης των συνόρων,- τη σφραγίδα εισόδου που τίθεται σε πλαστό ή παραποιημένο ταξιδιωτικό έγγραφο, από το συμβαλλόμενο μέρος που επιλαμβάνεται της αίτησης,- το ονομαστικό ταξιδιωτικό έγγραφο δια του οποίου μπορεί να διαπιστωθεί τυπικά η είσοδος,- τα δακτυλικά αποτυπώματα,- τον ισχύοντα τίτλο διαμονής,- την ισχύουσα θεώρηση, η οποία έχει χορηγηθεί από το συμβαλλόμενο μέρος που επιλαμβάνεται της αίτησης,- την κάρτα επιβίβασης/αποβίβασης, όπου εμφαίνεται η ημερομηνία εισόδου στο έδαφος του συμβαλλομένου μέρους που επιλαμβάνεται της αίτησης.2. Το τεκμήριο της διαμονής ή της διέλευσης μπορεί να συνάγεται μεταξύ άλλων από τις ακόλουθες ενδείξεις:- δηλώσεις υπαλλήλων επισήμων υπηρεσιών,- δηλώσεις άλλων προσώπων,- δηλώσεις του προς μεταγωγή προσώπου,- άδεια διαμονής η οποία δεν ισχύει πλέον και η οποία έχει εκδοθεί από το συμβαλλόμενο μέρος που επιλαμβάνεται της αίτησης, ανεξαρτήτως του χαρακτήρα αυτής,- θεώρηση, η οποία δεν ισχύει πλέον και έχει χορηγηθεί από το συμβαλλόμενο μέρος που επιλαμβάνεται της αίτησης,- ονομαστικά έγγραφα που έχουν εκδοθεί στο έδαφος του συμβαλλομένου μέρους που επιλαμβάνεται της αίτησης,- ταξιδιωτικά έγγραφα,- αποδείξεις ξενοδοχείου,- ταυτότητες που επιτρέπουν την είσοδο σε δημόσια ή ιδιωτικά καταστήματα των κρατών μελών,- δελτίο ιατρικών, οδοντιατρικών κ.λπ. επισκέψεων,- δεδομένα από τα οποία προκύπτει ότι το προς μεταγωγή πρόσωπο κατέφυγε στις υπηρεσίες γραφείου ταξιδίων ή μεταφορέα λαθρομεταναστών.3. Στο βαθμό που οι εταίροι Σένγκεν λαμβάνουν υπόψη τα αποδεικτικά στοιχεία του σημείου 1 κατά τη σύναψη μελλοντικών συμφωνιών επανεισδοχής, τα στοιχεία αυτά αποτελούν πλήρη απόδειξη διαμονής ή διέλευσης. Κατ' αρχήν δεν πραγματοποιούνται άλλες έρευνες. Επιτρέπονται δε οι ανταποδείξεις (π.χ. πλαστά ή παραποιημένα έγγραφα).4. Στο βαθμό που οι εταίροι Σένγκεν λαμβάνουν υπόψη τις ενδείξεις του σημείου 2 κατά τη σύναψη μελλοντικών συμφωνιών επανεισδοχής, οι ενδείξεις αυτές αποτελούν τεκμήριο διαμονής ή διέλευσης. Οι εν λόγω ενδείξεις μπορούν κατ' αρχήν να ανασκευασθούν με την προσκόμιση ανταποδείξεων.